АҞӘА, лаҵара 22 – Sputnik, Асмаҭ Ҵәыџьԥҳа. Фазиль Искандер иажәабжьқәа рперсонажқәа Чики Никеи ықәган дара зықәгылаз атумбақәа ареставрациа ахьырзыҟарҵо инамаданы ҳәа Sputnik иазеиҭеиҳәеит "Ақалақьргылара" аусбарҭа аиҳабы Асҭамыр Ԥиԥиа.
Иара иажәақәа рыла, Амҳаџьырқәа рыԥшаҳәаҿы атумбақәа рреставрациа иалагеит жәамш раԥхьа, иагьхыркәшахоит рашәарамза анҵәамҭазы. Аусурақәа мҩаԥысуеит Аҟәа ақалақь ахадара ахарџь ала.
"Атумбақәеи агәашьақәеи акапиталтә ремонт рзухоит, акаҳуажәырҭа "Пингвин" инаркны Алашарбага ахаҵәирҭаҟынӡа атумбақәеи апарапетқәеи рыцқьаны иршәуеит. Урҭ зынӡа 150 цыра ыҟоуп. Иара убас аԥшаҳәа зегьы иаваршәны акабель ҿыц шьҭаҳҵоит, х-километрак раҟара. Уажәы иҟоу акабель амшын џьыкахыш ибжьнахит, аплафонқәагьы џьара-џьара аус руӡом", - иҳәеит иара.
Чик акәты кны дахьгылоу аскульптура Амҳаџьырқәа рыԥшаҳәаҿы ицәырҵит 2011 шықәса цәыббрамзазы. Уи автор - Архип Лабахәуа иоуп. Ника апатефон кны дахьтәоу аскульптура шьақәыргылан 2013 шықәса. Апатфон АУН "Аиқәыршәаразаара" ахь ареставрациазы иган 2020 шықәса нанҳәамзазы.
Аскульптурақәа зықәгылаз атумбақәа шдырҿыцлак еиԥшҵәҟьа Чики Ника лпатефони лареи рҭыԥ ахь ихынҳәуеит ҳәа азгәеиҭеит Ԥиԥиа.
2018 шықәсазы Аҟәа аԥшаҳәаҿы игылоу аԥсуа лакә аперсонаж Ҭаҷкәым искульптура амца ацрарҵеит, анаҩс иқәганы иргоит ҳәагьы иалагеит, аха ирзымгеит. Убри аан иԥхасҭахеит инапаҿы иику ахаҳә аӡы алихуазшәа иҟалартә аӡы зланеиуаз аӡымҩангагақәа ҩба.
Аҟәа ақалақь ахадара Ҭаҷкәым искульптура аремонт азнауит. Аха аамҭақәак рышьҭахь аӡы ҩаԥхьа анеира иаҟәыҵит. Уи апроблема иахьазы ирыӡбо ирымӡбо азы азҵаара "Ақалақьргылараҿы" аҭак рзыҟамҵеит.
АҞӘА, рашәара 12 – Sputnik. Иҳаҩсыз уахыки-ҽнаки рыла COVID-19 рылоу ирыламу аилкааразы 177-ҩык атестқәа рзыҟаҵан, урҭ рахьтә 45-ҩык рцәа акоронавирус шалаз аадырԥшит ҳәа аанацҳауеит Ауааԥсыра COVID-19 рацәыхьчаразы аоперативтә штаб.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 38-ҩык, урҭ рахьтә 37-ҩык акоронавирус адиагноз рзышьақәыргылоуп, рҭагылазаашьа бааԥсуп 12-ҩык, ибжьаратәуп - 26-ҩык.
Аҟәатәи аинфекциатә хәышәтәырҭаҿы ирхәышәтәуеит акоронавирус зцәа иалоу 40-ҩык апациентцәа, урҭ рахьтә ааҩык рҭагылазаашьа уадаҩуп. Очамчыра ирхәышәтәуеит 10-ҩык, Гагратәи ахәышәтәырҭаҿы - 15-ҩык, Тҟәарчалтәи ахәышәтәырҭаҿы - ааҩык апациентцәа.
Акоронавирус иазку ажәабжьқәа зегьы шәрыԥхьар ҟалоит абра>>
Атәыла ахада апарламент ахь инашьҭымҭа - хықәкыс иамоузеи ари апроцедура? Иара абжьажьра азакәан абанӡеиланаго? Аԥсны ахада апарламент ахь инашьҭымҭа ари ашықәс азы иарбоума, уи аҟны иалкаахо ахырхарҭа хадақәа, анашьҭымҭа аҵакы, адунеитә ԥышәа уҳәа азҵаарақәа ирылацәажәеит арадио Sputnik аефир аҟны Аԥсны ахада иҿы иҟоу аинформациатә хархәагақәа рымадаразы аусбарҭа аиҳабы Алхас Ҷолокәуа, ажурналист, агазеҭ "Чегемскаиа правда" аредактор хада Инал Ҳашыг.
"…Аԥсны аҳәынҭқарра ахада анапхгарахь даннеи, ԥшьымзгьы ахылахьан ашықәс, ачымазара ҿыц анцәырҵыз акәын. Ҳазхиаӡамызт аҭагылазаашьа, иҟалараны иҟазгьы аҳәара уадаҩын, амч-алша, ахшыҩ зегьы уи аус иазкын. Насгьы ԥҟаралагьы Аԥсны ауаа рацәа алархәны аиԥыларақәа, аизарақәа рымҩаԥгара аанкылан… уи ауп изызку анашьҭымҭа аҟамзаара, аха уи инаваргыланы исҳәар сҭахуп аҳәынҭқарра ахада изныкымкәа апарламент аҟны аиԥыларақәа шимаз, уаҟа Аԥсны аҩнуҵҟатәи адәныҟатәи аполитика далацәажәеит. Аԥсны аҭагылазаашьазы аҳәынҭқарра ахада ипланқәа ауаа рахь ицәыргамызт ҳәа аҳәарагьы иашам… Акызаҵәык, исҳәар исҭаху, анашьҭымҭа ҟалоит, амала ианыҟало абри амш ауп ҳәа макьана аҳәара сазхиам", - ҳәа азгәеиҭеит Ҷолокәуа.
Арҭ ашықәсқәа рзы аҳәынҭқарра ахада апарламент ахь инашьҭымҭа ритуалтә традициак аҳасабала ҳахәаԥшуан, инарҵауланы адокумент ҭҵааны, иҟаҳҵо шыҟаҳҵо атәы уиаҟара ҳазхәыцуамызт ҳәа агәаанагара ааирԥшит ажурналист Инал Ҳашыг.
Инеиҵыху аицәажәара шәазыӡырҩы аудиофаил аҟны.